Document ID: 32001D0793

ODLOČBA KOMISIJE
z dne 9. novembra 2001
o spremembi Odločbe 2000/585/ES glede uvoza mesa prostoživečih in gojenih divjih ptic iz Argentine, Tajske in Tunizije
(notificirano pod dokumentarno številko K(2001) 3410)
(Besedilo velja za EGP)
(2001/793/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/494/EGS z dne 26. junija 1991 o pogojih za zdravstveno varstvo živali, ki urejajo trgovino s svežim perutninskim mesom v Skupnosti in njegov uvoz iz tretjih držav[1], kakor je bila nazadnje spremenjena z Direktivo 1999/89/ES[2], in zlasti členov 11, 12 in 14 Direktive,
ob upoštevanju Direktive Sveta 92/45/EGS z dne 16. junija 1992 o težavah javnega zdravja in zdravstvenega varstva živali v zvezi z uplenitvijo prostoživeče divjadi in dajanjem mesa prostoživeče divjadi v promet[3], kakor je bila nazadnje spremenjena z Direktivo 97/79/ES[4], in zlasti členov 16(2) in (3) Direktive,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino znotraj Skupnosti ter uvoz v Skupnost proizvodov, za katere ne veljajo omenjene zahteve, predpisane v posebnih pravilih Skupnosti iz Priloge A(1) k Direktivi 89/662/EGS in, glede patogenov, k Direktivi 90/425/EGS[5], kakor je bila nazadnje spremenjena z Odločbo Komisije 1999/724/ES[6], in zlasti člena 10 Direktive,
ob upoštevanju naslednjega:
(1) Priloga II k Odločbi 2000/585/ES z dne 7. Septembra o pogojih za zdravstveno varstvo živali in javnozdravstveno varstvo in izdajanje veterinarskih spričeval za uvoz mesa prostoživeče in gojene divjadi ter kunčjega mesa iz tretjih držav, ter o razveljavitvi odločb Komisije 97/217/ES, 97/218/ES, 97/219/ES in 97/220/ES[7], kakor je bila nazadnje spremenjena z Odločbo 2001/736/ES[8], navaja tretje države, ki so upravičene do uporabe spričeval za različne kategorije mesa prostoživeče ali gojene divjadi.
(2) Skladno s stanjem zdravstvenega varstva živali v različnih tretjih državah morajo biti izpolnjeni posebni pogoji, ki so razvidni iz veterinarskega spričevala.
(3) Stanje zdravstvenega varstva živali v zvezi z atipično kokošjo kugo pri perutnini se je izboljšalo v Argentini in na Tajskem. Zato je treba dovoliti vnos mesa prostoživečih divjih ptic in spremeniti zahteve za meso gojenih divjih ptic za Argentino in Tajsko.
(4) Pregled, ki ga je v Tuniziji oktobra 2000 opravila Komisija, je pokazal, da sta stanje zdravstvenega varstva živali v perutninskem sektorju in nadzor nad njim zadovoljiva. Rezultati te misije in prejeta zagotovila omogočajo odobritev vnosa mesa gojenih divjih ptic iz Tunizije v Skupnost.
(5) Izkoristi se priložnost za popravek napake v vzorcu J spričevala za meso "divjih prašičev".
(6) Torej je treba Odločbo 2000/585/ES ustrezno spremeniti.
(7) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
1. Priloga II k Odločbi 2000/585/ES se nadomesti z besedilom v Prilogi I k tej odločbi.
2. V Prilogi III k Odločbi 2000/585/ES se vzorec J spričevala nadomesti z besedilom vzorca iz Priloge II k tej odločbi.
Člen 2
Ta odločba se uporablja za uvoz mesa prostoživeče in gojene divjadi, za katero se izdajo spričevala od 1. decembra 2001.
Člen 3
Ta odločba je naslovljena na države članice.
V Bruslju, 9. novembra 2001

Labels: 3
17
5